Anavezet eo dreist-holl evel penn ar rejimant alaman enoretañ e-pad an Eil Brezel-bed. Perzh en devoa kemeret er Chentañ Brezel-bed, met ret e voe dezhañ gortoz e servij evel penn an nerzhioù hobregonet e-pad an Eil Brezel-bed evit dont da vezañ brudet. Evit e servij e chounezas ar Groaz marcheg dar groaz houarn gant dellioù derv, klezeier ha lufroù (alamaneg: Ritterkreuz des Eisernen Kreuzes mit Eichenlaub, Schwertern und Brillanten), un enor krouet e-benn lakaat war-wel an nerzh kalon war an dachenn emgann pe ur sturiañ milourel dibar. Pa voe enoret Strachwitz e oa an enor milourel uhelañ en Alamagn.